माछापुच्छ्रे गाउँपालिका
माछापुच्छ्रे गाउँपालिका कास्की जिल्लामा अवस्थित छ । विसं २०७३ सालमा सङ्घीय मामिला तथा स्थानीय विकास मन्त्रालयले ७४४ स्थानीय तह लागू गर्दा कास्की जिल्लामा साविकका माछापुच्छ्रे, सार्दीखोला, घाचोक, लाहाचोक, रिभान, धिताल, धम्पुस र ल्वाङघलेल गाउँ विकास समितिहरूलाई समेटेर माछापुच्छ्रे गाउँपालिका घोषणा गरिएको हो । माछापुच्छ्रे गाउँपालिकको कूल जनसङ्ख्या २१,८६८ रहेको थियो भने २०७८ को जनगणना अनुसार कूल जनसंख्या २२,८९८ रहेको छ ।

भौगोलिक अवस्थिति
माछापुच्छ्रे गाउँपालिकाको क्षेत्रफल ५४४.५८ वर्गकिलोमिटर रहेको छ । यो गाउँपालिका ९ वडाहरूमा विभाजन गरिएको छ । यसको सीमाना पूर्वमा मादी गाउँपालिका, पश्चिममा अन्नपूर्ण गाउँपालिका, उत्तरमा मनाङ जिल्ला, दक्षिणमा पोखरा लेखनाथ महानगरपालिका र अन्नपूर्ण गाउँपालिकासम्म छ ।

सन्दर्भ सामग्रीहरू

बाह्य कडीहरू
जिल्ला समन्वय समितिको कार्यालय, कास्की, नेपाल

यो पनि हेर्नुहोस्

कास्की जिल्लाका गाउँपालिकाहरू
नेपालका गाउँपालिकाहरू
गण्डकी प्रदेशका गाउँपालिकाहरू‎